ซื้อที่ตรวจครรภ์มาตรวจผลขึ้นว่าตั้งครรภ์ ประจำเดือนครั้งสุดท้ายมาวันที่23-27ธันวาคม เมื่อวานมีเลือดออกและปวดท้องเลยไปคลีนิกอัตราซาวด์แต่บอกไม่พบว่ามีเด็ก วันนี้ซื้อที่ตรวจมาตรวจซ้ำก็ยังขึ้นว่าตั้งครรภ์ วันนี้ก็ยังมีเลือดไหลตลอดคลายประจำเดือน ที่คลีนิกแนะนำไปโรงบาลเพื่อตรวจเลือดดูระดับฮอร์โมนวันอังคาร ไม่ทราบว่าจะเป็นอันตรายไหมคะ
สวัสดีค่ะ หากประจำเดือนขาด แล้วได้ตรวจหาการตั้งครรภ์อย่างถูกต้อง และพบขึ้น 2 ขีด ก็แสดงว่าได้มีการตั้งครรภ์เกิดขึ้น และหลังจากนั้น หากมีเลือดออกและปวดท้องน้อย ก็อาจเกิดจาก- มีภาวะแท้งคุกคาม- แท้งไม่ครบ- แท้งครบ- ตั้งครรภ์นอกมดลูก- ตั้งครรภ์ไข่ปลาอุกหากอัลตราซาวด์แล้วไม่พบถุงการตั้งครรภ์ใดๆ ในโพรงมดลูก อาจเป็นไปได้ว่ามีการตั้งครรภ์นอกมดลูกเกิดขึ้น แต่ก็มักมีอาการปวดท้องน้อยมากร่วมด้วย หรืออาจเกิดการแท้งครบไปแล้วก็ได้ แต่เลือดก็จะค่อยๆ ลดน้อยลงจนหายไป แนะนำควรไปตรวจต่อที่โรงพยาบาลตามคำแนะนำของแพทย์ที่คลินิกค่ะ